Diari Oficial de la Generalitat Valenciana


Sumari del DOGV 5013, del 25-05-2005 (2005/5109)

Informació pública de la denominació de l'edifici Mercat de la Coma com a Centre Sociocultural Juan Alfonso Vila Blasco El Rector.
----------------------------------------------------------------------------------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5109


Organisme emissor
:   Ajuntament de Paterna

Tipus de document
:   Anunci

Informació pública de la denominació de l'edifici Mercat de la Coma com a Centre Sociocultural Juan Alfonso Vila Blasco El Rector. [2005/M5109]
  
L'Ajuntament en Ple, en sessió ordinària celebrada el dia 31 de març de 2005, ha adoptat, entre altres, el següent acord.
  
19é. Oficina de Secretaria. Participació Ciutadana. Denominació de l'edifici Mercat de la Coma amb el nom Centre Sociocultural Juan Alfonso Vila Blasco El rector.
  
Havent donat compte de la provisió del regidor de Participació Ciutadana de data 17 de març de 2005, per la qual es proposa que l'edifici denominat Mercat de la Coma es denomine Centre Sociocultural Juan Alfonso Vila Blasco El Rector, a la qual s'adjunten la trajectòria personal, així com la vinculació a esta vila.
  
Vist que es troba en l'expedient informe del Cronista Oficial de la Vila, sobre la biografia de Juan Alfonso Vila Blasco, de la qual cal destacar que va arribar en 1991 al barri de la Coma, i en este exercí una gran tasca. S'integra ràpidament en el barri, sent el seu lema d'actuació «L'Església al carrer», així mateix, anima els processos de participació i autoorganització, sent una figura clau en la coordinació de les diferents entitats i en la mediació amb l'administració.
  
Vist que la Secció de Contractació i Patrimoni emet un informe en què consta que el bé immoble denominat Edifici 32 Locals en el carrer Silla s/n, va ser cedit en precari a l'Ajuntament per la Generalitat Valenciana a través de l'IVVSA, formalitzant-se la cessió en contracte de data 12.03.2002.
  
Afig l'esmentat informe que el dit immoble es va donar d'alta en l'inventari municipal vigent al foli número 2014, en la rectificació d'este a 31.12.2002, amb la qualificació de bé de domini públic de servici públic.
  
Atés que el Reial Decret 2.568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals estableix en l'article 189 que les corporacions locals podran acordar la creació de medalles, emblemes, condecoracions o altres distintius honorífics, a fi de premiar especials mereixements, beneficis assenyalats o serveis extraordinaris.
  
Atés que l'article 33 del Reglament de Protocol de l'Ajuntament de Paterna aprovat per l'Ajuntament en Ple, de data 30 de març de 2000, publicat en el Butlletí Oficial de la Província de València, de data 26 de maig de 2000, en l'article 30 assenyala que el Ple de la corporació podrà designar una via pública, complex urbà o instal·lació municipal amb el nom d'una persona vinculada a la ciutat, reconeixent amb això especials mereixements o serveis extraordinaris-
  
Atés que l'article 33 de l'esmentat Reglament assenyala que: l'expedient ha de ser dictaminat per la Comissió Informativa de Réèim Interior, que si fa seu el dictamen, sotmetrà l'expedient al Ple de la corporació que necessitarà la majoria absoluta del nombre de membres de la corporació, per a la validesa de l'acord que, en sessió extraordinària o ordinària, adopte atorgant els distintius o nomenaments.
  
A la vista d'allò que s'ha exposat, de l'informe de l' oficial major i del dictamen de la Comissió Informativa Permanent de Personal i Interior, de data 29 de març de 2005, el Ple per unanimitat acoda:
  
Primer. Denominar l'edifici municipal Edifici 32 Locals en el carrer Silla s/n (mercat de la Coma) com segueix:
  
Ajuntament de Paterna (València)
  
Centre Sociocultural
  
Juan Alfonso Vila Blasco El Rector
  
Segon. Establir la dita denominació mentre que l'Ajuntament de Paterna ostente la cessió en precari realitzada per la Generalitat Valenciana.
  
Tercer. Notificar l'acord a la Secció de Patrimoni, a l'arquitecte en cap del Gabinet Tècnico Municipal i a l'IVVSA, als efectes oportuns.
  
Quart. Notificar-lo a Juan Alfonso Vila Blasco, significant-li que en la sessió plenària que oportunament se li comunicarà, se li farà entrega d'un diploma acreditatiu de la distinció conferida.
  
Cinqué. Publicar-lo al tauler d'edictes, en el BOP i en el Diari Oficial de la Generalitat Valenciana, pàgina web municipal, així com la difusió que s'estime convenient a través dels mitjans de comunicació.
  
Cosa que li notifique, en compliment de l'acordat, perquè en tinga coneixement i als efectes oportuns.